Amarapura
Amarapura (mjan. အမရပူရ ) – miestas vidurio Mianmare, Iravadžio kairiajame krante, Mandalajaus aglomeracijoje, 11 km į pietus nuo miesto centro. Turistinis centras. Vystomi tradiciniai amatai: keramika, bronzos kalyba, šilkininkystė. Yra pilies, pastatytos 1783–1823 m. ir karaliaus rūmų, pastatytų 1837–1857 m. griuvėsiai, daug budistų šventyklų ir vienuolynų. Veikia Jadanabono universitetas.